**MTÜ Läänemaa Turism põhikiri**

1. **Üldsätted**
   1. Mittetulundusühingu (edaspidi „Ühing“) nimi on : Mittetulundusühing Läänemaa Turism.
   2. Ühingu asukohaks on Eesti Vabariik, Haapsalu linn.
   3. Ühing on asutatud määramata ajaks.
   4. Ühing on kasumit mittetaotlev eraõiguslik juriidiline isik, mis tegutseb avalikes huvides ja isemajandamise põhimõttel lähtudes tegevuses Eesti Vabariigi seadusandlusest ja käesolevast põhikirjast.
2. **Ühingu eesmärgid**
   1. Ühingu eesmärk on olla katusorganisatsioon, mis algatab ning koordineerib Läänemaal ühiseid turismialaseid turundus- ja arendustegevusi eesmärgiga muuta Läänemaa kui suure turismipotensiaaliga piirkond sihtkohana atraktiivsemaks.
3. **Ühingu liikmed, nende õigused ja kohustused**
   1. Ühingu liikmeks võib olla iga füüsiline või juriidiline isik, kes soovib arendada Ühingu eesmärkidega kooskõlas olevat tegevust.
   2. Ühingu liikmeks vastuvõtmise otsustab Ühingu Nõukogu. Liikmeks saada soovija esitab Nõukogule kirjaliku avalduse, kes vaatab avalduse läbi ja teeb oma otsuse taotlejale teatavaks 30 päeva jooksul avalduse esitamise päevast alates.
   3. Juhul kui Nõukogu keeldub taotlejat Ühingu liikmeks vastu võtmast, on taotlejal õigus nõuda, et tema liikmeks vastuvõtmise otsustab Üldkoosolek.
   4. Ühingu liikmelisust ja liikmeõiguse teostamist ei saa üle anda ega pärandada, väljaarvatud seaduses sätestatud juhtudel. Füüsilisest isikust liikme surma või juriidilisest isikust liikme tegevuse lõppemise korral tema liikmelisus ühingus lõppeb. Liikmelisus säilib juriidilisest isikust liikme seaduses sätestatud viisil ümberkujundamisel. Juriidilisest isikust liikme ühinemise või jaotumise korral tema liikmeõigused lõppevad. Juriidilisest isikust liikmest teise juriidilise isiku eraldumise korral säilib jaguneva juriidilise isiku liikmelisus
   5. Liikmel on õigus avalduse alusel Ühingust välja astuda esitades Ühingu Nõukogule sellesisulise kirjaliku avalduse. Ühingust saab välja astuda pärast 3 kuulise etteteatamistähtaja möödumisel. Nõukogu teavitab juhatust liikme Ühingust väljaastumisest , kes kustutab liikme Ühingu liikmete nimekirjast;
   6. Ühingu liikme võib Ühingust välja arvata Nõukogu otsusega, kui liikme tegevus on vastuolus Ühingu eesmärgi ja tegevusega, ta ei täida põhikirjalisi kohustusi, tema tegevus on olulisel määral kahjustanud Ühingut või on esitanud Ühingusse vastuvõtmisel teadlikult ebaõigeid andmeid, mille tõttu tema vastuvõtmine ühingu liikmeks ei olnud õiguspärane. Nõukogu poolt välja arvatud liikme taotluse alusel võib Üldkoosolek Nõukogu otsuse kehtetuks tunnistada. Taotlus esitatakse juhatusele, kes edastab selle Üldkoosolekule 30 päeva jooksul väljaarvamisotsusest teada saamise päevast alates.
   7. Ühingust väljaastumisel ning väljaarvamisel ei tagastata liikme poolt Ühingusse tehtud sissemakseid.
   8. Ühingu liikmel on õigus:
      1. Osaleda hääleõigusega Ühingu üldkoosolekul isiklikult või volikirja alusel.
      2. Olla valitud Ühingu juhtorganitesse.
      3. Saada Ühingu juhtorganitelt teavet ja esitada ettepanekuid Ühingu tegevuse kohta.
   9. Ühingu liikmel on kohustus:  
      3.9.1 Järgida Ühingu tegevuses osalemisel Ühingu põhikirja ja juhtorganite otsuseid.  
      3.9.2 Maksta iga-aastast liikmemaksu.  
      3.9.3 Tasuda liikmemaks jooksva aasta eest ka juhul, kui tema liikmelisus lõppeb aasta keskel.
4. **Üldkoosolek** 
   1. Ühingu kõrgeimaks organiks on liikmete Üldkoosolek, kus võivad osaleda kõik ühingu liikmed ja mille pädevusse kuulub:   
      4.1.1. Põhikirja kinnitamine ja muutmine;  
      4.1.2. Ühingu arengukava ja strateegia kinnitamine;  
      4.1.3. Ühingu eesmärkide muutmine;  
      4.1.4. Ühingu tegevuskava, majandusaasta aruande ja eelarve kinnitamine;  
      4.1.5. Ühingu sisseastumis- ja liikmemaksu korra kinnitamine;

4.1.6. Juhatuse liikmete määramine ja tagasikutsumine;

4.1.7. Nõukogu liikmete määramine ja tagasikutsumine;  
4.1.8. Nõukogu liikmete tasu määramine;

4.1.9. Liitudesse ja organisatsioonidesse astumise ja väljaastumise üle otsustamine;  
4.1.10. Lõpetamise, reorganiseerimise, jagunemise või ühinemise üle otsustamine;  
4.1.11. Juhatuse või muu põhikirjaga ettenähtud organi liikmega tehingu tegemise otsustamine, tehingu tingimuste määramine, õigusvaidluse pidamise otsustamine ning selles tehingus või vaidluses mittetulundusühingu esindaja määramine  
4.1.12 Revisjonikomisjoni ja vajadusel audiitori valimine ja kinnitamine;

* 1. Ühingu Üldkoosoleku kutsub kokku juhatus vähemalt 1 korra aastas või   
     4.2.1. Juhul kui seda nõuab kirjalikult ja põhjust ära näidates vähemalt 1/10 Ühingu liikmetest;

4.2.2 Juhul kui seda nõuab Nõukogu ja see on tingitud Ühingu huvidest.

4.3. Juhatus teatab Üldkoosoleku kokkukutsumisest vähemalt 14 (neliteist) päeva ette, saates kutse liikme poolt antud aadressile postiga või e-maili teel. Üldkoosoleku kokkukutsumise teates tuleb märkida Üldkoosoleku toimumise aeg ja koht ning Üldkoosoleku päevakord;   
4.4 Üldkoosolek on otsustusvõimeline kui sellel osaleb või on esindatud 50% + 1 Ühingu liikmetest. Kui üldises korras kokku kutsutud Üldkoosolekul ei ole esindatud piisav arv liikmeid, kutsub juhatus kolme nädala jooksul kokku uue Üldkoosoleku sama päevakorraga. Uus Üldkoosolek on pädev võtma vastu otsuseid sõltumata Üldkoosolekul osalenud või esindatud liikmete arvust.   
4.5 Kui Üldkoosoleku kokkukutsumisel on rikutud seaduse või põhikirja nõudeid, ei ole Üldkoosolek õigustatud otsuseid vastu võtma, väljaarvatud kui Üldkoosolekul osalevad või on esindatud kõik liikmed;  
4.6 Üldkoosolekul võib osaleda ja hääletada Ühingu liige (juriidiline isik läbi seadusliku esinduse) või tema esindaja kellele on antud lihtkirjalik volikiri. Esindajaks võib olla ainult teine Ühingu liige;  
4. 7 Igal ühingu liikmel on 1 hääl. Liige ei või hääletada, kui Ühing otsustab temaga või temaga võrdset majanduslikku huvi omava isikuga tehingu tegemist või temaga kohtuvaidluse alustamist või lõpetamist;  
4.8 Üldkoosoleku otsus on vastu võetud, kui selle poolt hääletab 50%+1 koosolekul osalenud või esindatud liikmetest;  
4.9 Põhikirja muutmise otsus ja Ühingu lõpetamise otsus on vastu võetud, kui selle poolt on hääletanud üle 2/3 Üldkoosolekul osalenud liikmetest;  
4.10 Ühingu eesmärgi muutmiseks on vaja 9/10 liikmete nõusolek. Muutmist otsustanud Üldkoosolekul mitteosalenud liikme nõusolek peab olema esitatud kirjalikult;  
4.11 Isiku valimisel loetakse valituks kandidaat, kes sai teistest enim hääli. Häälte võrdse jagunemise korral heidetakse liisku;  
4.12 Üldkoosoleku otsus loetakse vastuvõetuks üldkoosolekut kokku kutsumata, kui otsuse poolt hääletavad kirjalikult kõik Ühingu liikmed;  
4. 13 Üldkoosoleku otsused protokollitakse. Protokolli kantakse ka koosoleku otsuse suhtes eriarvamusele jäänud liikme nõudel tema eriarvamuse sisu. Protokollile kirjutavad alla Üldkoosoleku juhataja ja protokollija. Eriarvamusele kirjutab alla selle esitanud isik. Pärast 14 päeva möödumist Üldkoosoleku lõppemisest peab protokoll olema Ühingu liikmetele kättesaadav.  Protokolli lahutamatuks lisaks on Üldkoosolekust osavõtnute nimekiri koos igaühe allkirjaga ning esitatud kirjalikud volitused, ettepanekud ja avaldused.

1. **Nõukogu (Volinike koosolek)**

5.1 Üldkoosolekute vahelisel ajal täidab Üldkoosoleku funktsiooni Volinike koosolek, mida nimetatakse MTÜ Läänemaa Turismi Nõukoguks. Nõukogu on 7-liikmeline, Nõukogu liikmed kinnitab Üldkoosolek.

5. 2 Nõukogu liige valitakse kaheks aastaks. Nõukogu liige valitakse Ühingu liikmete poolt ja liikmete seast .

5.3 Nõukogu liikmed valivad enda seast Nõukogu esimehe, kes juhib Nõukogu tööd, jagab ülesandeid Nõukogu liikmetele, kutsub kokku Nõukogu koosolekud.

5. 4 Nõukogu koosolekul osaleb Juhatuse esimees, juhatuse esimees ja Nõukogu esimees valmistavad ette Nõukogu koosoleku päevakorra. Nõukogu võib kutsuda koosolekule juhatuse liikmeid ja teisi isikuid.

5.5 Nõukogu käib koos vähemalt 1 kord kvartalis ja on otsustusvõimeline, kui koosolekul osaleb vähemalt pool nõukogu liikmetest. Otsused võetakse vastu lihthäälte enamusega, häälte võrdsel jagunemisel on otsustav Nõukogu esimehe hääl.

5.6 Nõukogu otsused protokollitakse. Protokolli kantakse ka koosoleku otsuse suhtes eriarvamusele jäänud liikme nõudel tema eriarvamuse sisu. Protokollile kirjutavad alla Nõukogu koosoleku juhataja ja protokollija. Eriarvamusele kirjutab alla selle esitanud isik. Pärast 14 päeva möödumist Nõukogu koosoleku lõppemisest peab protokoll olema Ühingu liikmetele kättesaadav.

5. 7 Nõukogu võib otsuse vastu võtta ilma koosolekut kokku kutsumata korraldades elektroonilise koosoleku. Elektroonilisel koosolekul loetakse otsus vastu võetuks kui selle poolt hääletab pool Nõukogu liikmetest.

**5. 8 Nõukogu pädevusse kuulub:**  
5.8.1 Juhatuse strateegiline nõustamine;

5.8.2 Ühingu kinnisasjade või registrisse kantud vallasasjade võõrandamise või asjaõigusega koormamise otsustamine;

* + 1. Ühingu liikmete vastuvõtmine ja väljaarvamine;
    2. Juhatuse liikmete määramine ja tagasikutsumine, juhatuse liikmete lepingu sõlmimine. Juhatuse liikmete lepingud allkirjastab Nõukogu esimees;
    3. Juhatuse liikmete arvu ja tasu määramine;
    4. Juhatuse poolt esitatud majandusaasta aruande, eelarve ja tegevuskava kontrollimine ja revisjonikomisjonile või audiitorihinnagule arvamuse andmine enne selle esitamist Üldkoosolekule.

**6. Juhatus**  
6.1 Ühingut juhatus on alaliselt tegutsev juhtorgan, mis koosneb ühest kuni kolmest liikmest. Juhatuse igal liikmel on õigus üksinda esindada Ühingut kõikide tehingute tegemisel, kui seaduses ei ole sätestatud teisiti.   
6. 2 Juhatus määratakse Nõukogu poolt ametisse 3 aastaks. Kui juhatus on üheliikmeline, on tema ametinimetuseks juhataja ja ta esindab Ühingut ainuisikuliselt. Nõukogu võib juhatuse ennetähtaegselt tagasi kutsuda kohustuste olulisel määral täitmata jätmisel.   
6. 3 Kui juhatusel on üle kahe liikme, valivad juhatuse liikmed enda hulgast juhatuse esimehe, kes korraldab juhatuse tegevust.   
6.4 Juhatus on aruandekohustuslik Nõukogu ees, esitades Nõukogule vähemalt kord kvartalis ülevaate Ühingu majandustegevusest ja majanduslikust olukorrast, samuti teavitama koheselt Ühingu majandusliku olukorra halvenemisest või muudest majandustegevusega seotud olulistest asjaoludest.   
6.5 Ühingu juhatuse pädevuses on :  
6.5.1 Ühingu tegevuse igapäevane juhtimine.  
6.5.2 Ühingu raamatupidamise korraldamine.  
6.5.3 Ühingu majandusaastaaruande koostamine ja esitamine revisjonikomisjonile või vajadusel audiitorile ning Nõukogule seaduses sätestatud korras.  
6.5.4 Seadusest, õigusaktidest, Nõukogu ja Üldkoosoleku otsustest ja muudest seaduslikest korraldustest tulenevate tehingute ja õigustoimingute tegemine.   
6.5.5 Juhatuse liige ei või temale pandud vastutust ülesannete täitmise eest panna kolmandatele isikutele.  
6.5.6 Juhatus peab Ühingu liikmetele andma vajalikku teavet Ühingu juhtimise kohta ja esitama nende nõudel vastava aruande.  
6.5.7 Juhatus vastutab seaduse või põhikirja nõuete rikkumise, samuti oma kohustuste täitmata jätmisega Ühingule tekitatud kahju eest.  
6.5.8 Juhatus võib esitada Nõukogule tagasiastumise avalduse, Nõukogu teeb otsuse 2 kuu jooksul.  
6.5.8 Juhatuse liikmel on õigus nõuda ülesannete täitmisel tehtud vajalike kulutuste hüvitamist.

**7. Ühingu finants- ja majandustegevus**7. 1 Ühingu vara moodustub:  
 7.1.1 liikmemaksudest;  
 7.1.2 sihtotstarbelistest maksudest;  
 7.1.3 riiklikest eraldistest;  
 7.1.4 annetustest ja kingitustest;  
 7.1.5 fondide poolt ja mitmesuguste projektide elluviimiseks eraldatud toetustest;  
 7.1.6 muudest teenuse müügi ja majandustegevuse tuludest.  
7. 2 Ühing valdab, käsutab ja kasutab oma vara vastavalt seadustes ja põhikirjas sätestatule, vara kasutatakse üksnes Ühingu eesmärgi saavutamiseks. Tulu ja vara ei jaotata Ühingu liikmete vahel.  
7.3 Oma ülesannete elluviimiseks on Ühingul õigus sõlmida lepinguid ja kasutada oma rahalisi vahendeid vastavalt Üldkoosoleku poolt kinnitatud eelarvele.

**8. Raamatupidamine ja aasta aruanded**8.1 Juhatus korraldab Ühingu raamatupidamist vastavalt seadusele ja vastutab Ühingu raamatupidamise ja aruandluse eest.  
8.2 Ühingu majandusaasta algab 01. jaanuaril ja lõppeb 31. Detsembril.  
8.3 Iga majandusaasta alguses valmistab juhatus ette raamatupidamise eelmise aasta aruande ja tegevusaruande, esitab need koos revisjonikomisjoni või audiitori otsusega Nõukogule kontrollimiseks ja Üldkoosolekule kinnitamiseks nelja kuu jooksul majandusaasta lõppemisest.

**9. Järelvalve**9.1 Ühingu kontrollorganiks on kuni kolmeliikmeline revisjonikomisjon või vajadusel audiitor.   
9.2 Revisjonikomisjon või audiitor kontrollib Ühingu juhtorganite poolt vastuvõetud otsuste või muude aktide täitmist, vara ja vahendite kasutamist ja käsutamist vähemalt üks kord aastas kahe kuu jooksul pärast majandusaasta lõppemist. Revisjonikomisjon annab oma tegevusest aru Nõukogule.  
  
**10. Ühingu lõpetamine, jagunemine ja ühinemine**10.1 Ühingu lõpetamine, jagunemine ja ühinemine toimuvad seadusega sätestatud korras.  
10.2 Ühingu lõpetamise otsustab Üldkoosolek üle 2/3 häälte enamusega.  
10.3 Ühingu likvideerijateks on Nõukogu liikmed, kui Üldkoosolek ei otsusta teisti.  
10.4 Ühingu likvideerimisel antakse pärast võlausaldajate nõuete rahuldamist alles jäänud vara üle sarnase eesmärgiga tulumaksusoodustusega ühenduste nimekirja liikmele või avalik-õiguslikule juriidilisele isikule  
10.5 Ühingu tegevus lõpetatakse kui liikmeskond on vähenenud alla 2-e liikme.

Põhikiri on kinnitatud 02.06.2011 Üldkoosoleku poolt

MTÜ Läänemaa Turism

Juhataja

Anneli Haabu

(digiallkirjastatud)